Notum sit omnibus amantibus veritatem quòd D. Hugo Cluniacensium Abbas, fratrésque Clun.  D. Vvillelmus Trenorch. Abbas, fratrésque Trenorchienses, post longam concertationem quam ad se invicem pro quibusdam causis habuerant, tandem sic in pacem  concordiam redierunt. Paucis siquidem diebus transactis post obitum D. Petri Trenorchiensis Abbatis, cujus penè totum tempus sub hac concertatione transiebatur, cum jam prædic. VV. datus esset Trenorch. Abbas, venit ipse in mense Februario ad D. Richardum Albanum Episcopum Apostolicæ Sedis Legatum,  ad D. Hugonem Cluniacensis Abbatem, apud Lordonum villam propè Clun. simúlque cum eo aliquanti de monasterio fratres inter quos Vvillelmus Gregorius Prior  Gaufredus de Loasia  Bernardus Camerarius  Telwinus Decanus de Campania: hi pro se ipsis  pro toto Conventu Trenorch. agentes in manu D. Hugonis Abbatis Clun. cum præfato Apostolicæ Sedis Legato,  D. Bernardo Matisconensis Episcopo, multísque Clericis ac laïcis, per librum qui intitulatur, Augustinus de bono perseverantiæ, ad plenum reliquerunt  ex toto dimiserunt à die illâ,  dehinceps in perpetuum eas res nominatim quas sibi nominatim reclamaverant. Hoc est terram Arvei de Perona quam S. Petro donavit, ita sicut Arveus, antequam in Cluniaco monachus factus esset eam possidebat, excepto bono quem dicunt Castanellum, de quo Trenorchienses ipsi investituram habuerant, decimam de Domangio ubi dicunt ad cantum suspensum. Calumniam de Ecclesiâ de Losiaco, terram de Lio de quâ  promiserunt quòd si aliquid detraxissent, nulli hominum in hoc contra Cluniac. patrocinium ultra jam ferrent, calumniam de terrâ Affricani apud Donziacum, si quid in Ecclesiâ de Langiaco, vel in terris quas Cluniacenses apud Scuriolas habent, calumniari tentabant, hoc quoque penitùs dimiserunt, res quascumque Cluniaci cellæque ac Decaniæ amnes ad Cluniacensem cameram pertinentes quomodocumque tenuissent, si tricennali jam possessione tenuerant usque ad diem conventionis hujus planè omnes res illas pacatas, quietas, tutásque perpetuò Clun. forè, Trenorch. collaudarent  confirmarent: nam si quid controversiæ aut querelæ contra Majores Prioratus, ut est Silviniacus aut Paredus,  hujusmodi Trenorchienses habebant, retentum est ut salvâ pace Cluniacensis Ecclesiæ de hoc cum ipsis Prioribus agant, exigendo justitiam  faciendo. Pari modo parique tenore D. Hugo Cluniacensis Abbas laudantibus Bernardo Camerario, Luca armario, Leodegario uno de Prioribus, Lamberto, Bernardo cæterísque qui aderant tàm ex parte suâ quàm  totius Conventus Cluniacensis, in manu D. VV. Trenorchiensis Abbatis, per librum præscriptum ad plenum relinquit,  ex toto dimisit à die illâ  dehinceps in perpetuum nominatim hæc de terrâ Arvei prescriptum Boscum Castanellum, apud villam Prahil mansum illum qui in controversiâ erat, apud præscriptum Donziacum de terrâ Hugonis Parisiensis quantum illis Trenorch. scilicèt in Curiâ Lugdunensi judicatum fuit: res quascumque Trenorch. Cellæque ac Decaniæ omnes ad Trenorch. cameram pertinentes quomodocumque tenuissent, si triennali jam possessione tenuerant usque ad diem conventionis hujus planè omnes res illas pacatas, quietas, tutásque perpetuò Trenorch. forè Cluniac. collaudarunt  confirmarunt, sed  hoc inter utrosque convenit ut ab hodie  dehinceps quicunque homo se vel sua Clun. seu Trenorch. solo sermone sine aliquâ investiturâ spoponderit, precedente tempore, vel jam morti proximus Priori voluntate mutatâ, non ad eos quibus promiserat, sed ad alteros se vel sua non verbo tantùm, sed  facto contulerit, illi qui priorem permissionem in solo sermone tenere videbatur, contra eos quibus post modum non promissio tantùm, sed  datio ipsius personæ vel verum completa est, jus reclamandi aut repetendi nullatenùs habeant. Prior autem promissio in tantum valeat, ad firmamentum conventionis hujus, pacísque stabilimentum præsens carta descripta est ac in utroque Capitulo Trenorch. videlicèt atque Clun. solemniter recitata  ab utroque Conventu pari attestatione confirmata, sigillo parili multúmque credibili consignata. S. D. Richardi Albani Episcopi  Apostolicæ sedis Legati. S. D. Berardi Matisconensis Episcopi. S. Huberti Archidiaconi. S. Bernardi Archidiaconi. S. Joceranni Cantoris Cabilon. S. Gunteri Archipresbiteri. S. Huberti Archipresbiteri. S. Odonis Presbiteri de Monach. Clun. seu Trenorch. plures interfuerunt. De Clericis Stephanus. Vvalterius Grammaticus,  Milites multi inter quos Umbertus Ungrus, Ilius de Craïo,   servientes  ipsi multi Petrus Trenorch. Hugo præpositus Lordonensis. Constantius præpositus Ugiacensis,  Actum anno D. Incarnationis 1108. ordinat. D. Hugonis Abbatis 60. Vvilelmi Abbatis Trenorch. anno I. sub Domno Papa Pasch. 2. regnante Philippo Rege. Albertus Teutonicus scripsit.